 Ọwọ ileeṣẹ ọlọpaa ọlọpaa ipinlẹ Niger ti tẹ gendekunrin, ọmọ ọdun mẹrinlelogun kan, Clement Joseph ti wọn lo n fi iṣẹ iṣẹgun oyinbo, iyẹn dọkita lu awọn araalu ni jibiti. Bo ṣe n lu jibiti owo naa la gbọ pe o tun n lu jibiti abẹ awọn obinrin, titi to fi fawọn obinrin mẹrin ọtọọtọ loyun. Ọjọ Abamẹta, Satide, ọjọ kẹfa, oṣu yii la gbọ pe ọwọ tẹ Clement to n gbe ni Koropka, Chanchaga, ilu Minna. Alukoro ileeṣẹ ọlọpaa ipinlẹ naa, DSP Wasiu Abiọdun to gbe iroyin naa si wa leti sọ pe o ti pẹ ti gendekunrin naa ti n pe ara ni dọkita, eyi to fi n lu awọn eeyan ni jibiti, lai mọ. O ni awọn obinrin mẹrin to fun loyun lẹẹkan naa ni wọn fi ọrọ rẹ to awọn leti, tawọn si ṣe iwadii rẹ finnifinni ko to di pe ọwọ tẹ ẹ, koda, a gbọ pe o tun ti ṣẹyun fawọn obinrin laimọye igba.Iroyin fi to wa leti pe ileese kan ti won pe orukọ ẹ ni ZUGA COINS INTL ni Clement fi n gba owo lọwọ awọn eeyan lori ayelujara, to si ti gba owo to to 280,000 lọwọ ọkan lara awọn to ko sii lọwọ.Ni bayii, a gbọ pe iwadii ti n lọ lọwọ lori ẹ. 